Document ID: /roh_data/filtered/fineweb-2-filterrobots_roh.jsonl.gz/62674

Ils capricorns da Puntraschigna Dapi in per onns pon ins vesair mintga primavaira ina massa capricorns a Puntraschigna. Quai betg lunsch si en las muntognas, mabain gist sur il vitg. Daco ch’ils animals vegnan uschè damanaivel, e tge reglas ch’ins sto resguardar per las observar, declerain nus en il Minisguard. L’istorgia dal capricorn alpin Avant gnanc uschè blers onns na deva quai bunamain nagins capricorns alpins pli. En Svizra eran ils bels animals perfin svanids dal tut. Per ch’els turnian enavos en nossas muntognas, ha quai vulì in retg egocentric, in cuntrabandier talian ed ina massa pazienza.